দি ডেইলে এনকে, সিউল ভিত্তিক এক অনলাইন পত্রিকা। উত্তর কোরিয়া থেকে পালিয়ে যারা দক্ষিণ কোরিয়ায় আশ্রয় নিয়েছে, তারাই এই পত্রিকাটি চালায়। উত্তর কোরিয় সমাজের অন্ধকার দিক তুলে ধরার কারনে, তারা প্রায়শ উত্তর কোরিয় শাসকের ব্লাকমেইল-এর শিকার হয়। এক সংবেদনশীল সংবাদের শিরোনাম হচ্ছে [কোরিয় ভাষায়] “ উত্তর কোরিয়ার কিশোরদের জন্য জন্মদিনের সবচেয়ে জনপ্রিয় উপহার হচ্ছে মাদক দ্রব্য। এই সংবাদে দাবি করা হয়েছে যে যে মাদক কেবল ধনী শ্রেণী কিনতে পারে, সেই মাদক এখন মধ্যবিত্তের নাগালের মধ্যে চলে এসেছে। এই সংবাদ অনুসারে ছাত্ররা একটি কলম বা ৫,০০০ উন (উত্তর কোরিয়ার মুদ্রা) নোটের মাধ্যমে এই মাদক গ্রহণ করে। ৫,০০০ উন-এর মধ্যে কিম ইল সঙ-এর ছবি আঁকা রয়েছে। অনেক তরুণী আরো মাদক গ্রহণের নেশায়, দেহ বিনিময়ে করছে। এমনকি উত্তর কোরিয় সরকার এই ধরনের ঘটনা বন্ধে বিশেষ বাহিনী গঠন করতে বাধ্য হয়েছে। তবে এখন পর্যন্ত তারা এই ধরনের ঘটনা রোধে সফল হয়নি। উত্তর কোরিয়ার ভেতরে যারা বাস করে তারা বলছে যে, যেহেতু মাদক ব্যবহারকারীরা শাসক দল ওর্য়াকার্স ইউনিয়নের উচ্চ পদস্থ কর্মকর্তার সন্তান, অথবা তাদের অনেকেই প্রভাবশালী পরিবারের সন্তান, যার ফলে মাদক নিয়ন্ত্রণ আইনকে কঠোরভাবে প্রয়োগ করার ক্ষেত্রে মাদক নিয়ন্ত্রণ অধিদপ্তরকে বেশ কঠিন পরিস্থিতির মুখোমুখি হতে হচ্ছে।